བརྩམས་ཆོས་ཀྱི་སྐོར་ལ་སྙན་རྩོམ་ལེགས་བཏུས་དུས་རབས་ཉེར་གཅིག་པའི་སྙིང་གཏམ་དང་།རྔ་ཡུལ་སྒོ་མང་དགོན་གྱི་གདན་རབས་ཆེན་མོ།ཤིང་བཟའ་པཎ་ཆེན་གྱི་རྟོགས་བརྗོད།མཛོད་དགེ་གླིང་བ་དགོན་པའི་ལོ་རྒྱུས་རྒྱས་པ།ལྷ་ལས་ཕུལ་བྱུང་གི་བསྟོད་པའི་འགྲེལ་བ།སུམ་རྟགས་དག་གསུམ་གྱི་ཁྲིད་ཐབས་དང་ཁྱད་ཆོས་ལས་འཕྲོས་ཏེ་བོད་ཀྱི་སྤྱི་སྐད་གླེང་བ།ལྷུག་རྩོམ་སྐད་ཆའི་ལང་ཚོ།བོད་ཀྱི་ཡི་གེའི་སྤྱི་རྣམ་བློ་གསལ་འཇུག་ངོགས་ཀྱི་ཟུར་འདེབས་སྟོང་ཐུན་ངག་གི་ལྡེ་མིགསྙན་འགྲེལ་ཡང་གསལ་སྣང་མཛོད་ཀྱི་ཟུར་རྒྱན་ངག་རིག་སྒྱུ་འཕྲུལ་འགུགས་པའི་ལྕགས་ཀྱུ།བཅོས་མིན་སེམས་ཀྱི་འཕར་སྒྲ།ཤར་འོད་དགོན་གྱི་གདན་རབས།བོད་ཆེན་པོའི་རྒྱལ་རབས་དེབ་ཐེར་དཀར་བོའི་མཆན་འགྲེལ་དཔྱོད་ལྡན་སྨྲ་བའི་འབབ་སྟེགས།བོད་ཀྱི་སྐར་རྩིས་རིག་པའི་བྱུང་འཕེལ།སྐར་རྩིས་ཀུན་འདུས་ནོར་བུའི་སྔོན་འགྲོའི་འགྲེལ་བ།ནག་རྩིས་ལས་སྔོན་འགྲོའི་སྐོར་གསལ་བར་བཤད་པ།ཡང་དག་པའི་སློབ་གསོ།སྡོམ་ཚིག་གཅེས་བཏུས་བློ་མིགའཆད་ཁྲིད་ཟིན་བྲིས་བྱམས་བརྩེ་དང་ལག་ལེན།སྙན་རྩོམ་མུ་ཏིག་སུམ་བརྒྱ་བ།དགོན་སྡེའི་སློབ་གསོའི་དྲིས་ལན།རྟོགས་བརྗོད་མི་ཕམ་རྣམ་པར་རྒྱལ་བའི་རོལ་མོ།ས་སྐྱའི་ལེགས་བཤད་ཀྱི་ཚིག་དོན་གོ་བདེར་བཤད་པ་མི་ཆོས་རིག་པའི་མེ་ལོང་སོགས་པོད་ཉི་ཤུར་ཉེ་བ་ཞིག་དཔར་བསྐྲུན་བྱས་ཟིན་ཅིང་།པོད་བཅུ་ཕྲག་ལྷག་ད་དུང་དཔར་བསྐྲུན་བྱེད་རྒྱུར་ལྷག་ཡོད།གཞན་དཔྱད་རྩོམ་དང་སྙན་རྩོམ།ལྷུག་རྩོམ།འཁྲབ་གཞུང་།སྤྱི་ཚོགས་གླེང་བརྗོད་སོགས་རྩོམ་ཡིག་སྟོང་ཕྲག་ལྷག་ཅིག་བྲིས་པ་ལས་འགའ་རེ་ཡིག་རིགས་གཞན་དུའང་བསྒྱུར་ཡོད།རྒྱལ་ཡོངས་ཐེངས་གཉིས་པའི་གངས་རྒྱན་རྟགས་མའི་རྩོམ་ཡིག་གསར་རྩོམ་གྱི་གསེར་གྱི་རྟགས་མ་སོགས་གསར་རྩོམ་སྐོར་གྱི་བྱ་དགའ་མང་བོ་དང་།ཕུལ་བྱུང་དགེ་རྒན།ཕུལ་བྱུང་སློབ་གསོ་བ་སོགས་ཞིང་ཆེན་དང་ཁུལ་རིམ་པའི་བྱ་དགའ་ཆེ་ཆུང་ཤིན་ཏུ་མང་བོ་ཐོབ་མྱོང་།ད་ལྟའང་སྔར་བཞིན་དགོན་སྡེ་མང་བོར་ཆོས་ཁྲིད་དང་བོད་ཀྱི་ས་ཁུལ་མང་བོར་སློབ་གསོ།མི་རིགས་སློབ་གསོའི་བྱ་བཞག་དང་རྩོམ་རིག་འཕེལ་རྒྱས་སོགས་ཀྱི་ཆེད་དུ་ཐུགས་བྲེལ་ཤིན་ཏུ་ཆེ་ནའང་ཀློག་པ་བོ་དག་གི་སེམས་ཀྱི་གསོས་སྨན་དུ་གྱུར་བའི་རྩོམ་ཡིག་སྣ་ཚོགས་ཆད་མེད་དུ་སྤེལ་བཞིན་ཡོད་དོ།།